Author: Elena Dikaczova
Last saved by: *
Company: Ministerstvo školstva

Predkladacia správa

           Predkladaný materiál je spracovaný na základe uznesenia vlády Slovenskej republiky č. 867 z 11. októbra 2007 k návrhu rozpočtu verejnej správy na roky 2008 až 2010, bod C.8 (Príloha č. 6, bod 2), v ktorom sa ukladá ministrom: 
„nezačínať bez predchádzajúceho súhlasu vlády z kapitálových výdavkov štátneho rozpočtu obstarávanie stavieb a zmien dokončených stavieb, ktorých obstarávacia cena je 100 mil. Sk a viac. Tento postup sa nevzťahuje na realizáciu stavebných akcií financovaných z prostriedkov Európskej únie, na financovaní ktorých sa podieľajú i prostriedky štátneho rozpočtu“.

	Navrhovaná akcia rieši kompletnú rekonštrukciu objektu ubytovne na Saratovskej ulici č. 22 v Bratislave. Jedná sa o výškový objekt s dvanástimi nadzemnými podlažiami a jedným podzemným podlažím. Vnútorné inštalácie v objekte sú takmer v havarijnom stave. Cieľom stavebných úprav je skvalitniť ubytovacie  prostredie pre policajtov a zamestnancov organizácií a útvarov Ministerstva vnútra SR a útvarov Policajného zboru.

	Na základe vypracovaného stavebného zámeru v zmysle zákona NR SR 
č. 254/1998 Z. z. o verejných prácach celkové náklady  stavby činia 215 332 tis. Sk vrátane DPH.

	Schválením predkladaného materiálu budú vytvorené podmienky pre začatie procesu  obstarávania predmetnej akcie v roku 2008. Ukončenie akcie je plánované v roku 2011. Predpokladané náklady vo výške 215 332 tis. Sk budú hradené v plnom rozsahu z kapitálových výdavkov rozpočtovej kapitoly Ministerstva vnútra SR.
	
Materiál prešiel medzirezortným pripomienkovým konaním. Ministerstvo financií SR uplatnilo dve zásadné pripomienky,  ktoré boli následne na rozporovom konaní dňa 
30. júla 2008 prerokované a odstránené.          

	Materiál nemá finančný, ekonomický a environmentálny vplyv a ani vplyv na zamestnanosť, podnikateľské prostredie a informatizáciu spoločnosti.

Materiál sa predkladá na rokovanie vlády Slovenskej republiky bez rozporu.